Kajakas (Tšehhov)

"Kajakas" on Anton Tšehhovi näidend neljas vaatuses. Tšehhov kirjutas selle aastatel 1895–1896 ja esimest korda avaldati see ajakirja Russkaja Mõsl (vene «Русская мысль») 1896. aasta 12. numbris. Näidend kanti esimest korda ette 17. oktoobril 1896 Peterburi Aleksandra Teatris.

Näidendit "Kajakas" hakkas Tšehhov kirjutama 1894. aastal Melihhovos, mõisa aias puude varjus asuvas väikeses majakeses, mille ta oli lasknud endale ehitada, et saada vähegi rahu lõputust külalistevoolust. "Kajaka" esialgne variant valmis novembris 1895, kuid see ei meeldinud Tšehhovile endalegi ning kirjutades Suvorinile ütles ta: "Olen pigem rahulolematu kui rahul, ja lugedes oma äsja sündinud näidendit, veendun veel kord, et ma pole mingi dramaturg."Henri Troyat. Tšehhov. 2004, lk 177 

1896. aastal tegi Tšehhov siiski näidendi kallal veel tööd ja 20. augustil 1896 andis Peterburi tsensor loa näidendi lavaletoomiseks. See esietendus 17. oktoobril 1896 Peterburi Aleksandra teatris.Henri Troyat. Tšehhov. 2004, lk 180 "Kajaka" esietendust tabas fiasko ning ajalehekriitikud ja kirjanikud (sh Lev Tolstoi) hindasid näidendi väga halvaks. Vaatamata sellele osutus teine etendus, mis toimus 21. oktoobril, väga menukaks. Lavastuse peaosatäitja Vera Komissarževskaja kirjutas Tšehhovile: "Tulen teatrist. Meie võitsime. Edu on täielik, üksmeelne. Küll mulle meeldiks teid praegu siin näha, veel rohkem meeldiks, et te kuuleksite, kuidas publik karjub: "Autor! Autor!""Henri Troyat. Tšehhov. 2004, lk 188

„Kajakat” peetakse üldiselt tema neljast suuremast näidendist esimeseks. See dramatiseerib romantilisi ja kunstilisi konflikte nelja tegelase vahel: kuulus keskpärane novellikirjanik Boriss Trigorin, leidlik Nina, hääbuv näitlejanna Irina Arkadina ja tema poeg, sümbolistlik näitekirjanik Konstantin Treplev.

Viited

Kategooria:Näidendid
Kategooria:Anton Tšehhovi teosed
Kategooria:1896. aasta kirjandusteosed